《访僧归云庵》
宋代·陶崇

閒过选佛场，归云翠如泼。
入门偶有言，启颊师便喝。
掩耳煨芋偶，但把火深拨。
呼童酌玉虹，注之旃檀钵。
嘘灰然微红，横铛水煎活。
茶酣登甲亭，双眸为之豁。
鸟啼空山幽，翔来集木末。
风月一何佳，团圞共披抹。
悠然澹忘归，于兹得解脱。

作者简介：（?—1226）宋全州阳朔人，字宗山。宁宗嘉泰二年进士。理宗在藩邸时，为讲读官。及即位，被召，首陈保业、谨微、慎独、持久之说，又陈郡县修武备、厚民生、厉士气，与史弥远议不合，以宝谟阁学士出知信州。卒谥文肃。有《澈斋文集》。